Document ID: /roh_data/filtered/fineweb-2-filterrobots_roh.jsonl.gz/8187

Roland Farrér è pur a Stierva – e quai fa el cun corp ed olma. Ses fieu intern arda dentant almain uschè ferm er per ils pumpiers. El è cumandant dals pumpiers Alvra, president da l’Associaziun grischuna da pumpiers, e tar la Federaziun svizra è el vicepresident.
Cura ch’el discurra da sias regurdientschas d’in fieu en vischnanca nua ch’el ha vesì sco mat las dunnas a stizzar il fieu e la lavur da cuminanza – è il fieu en el naschì.
Il maletg da questa lavur communabla da las dunnas ha segiramain fatg impressiun a mai.
Ma er il fatg che gia ses bab era en il cader dals pumpiers da Stierva, haja gì in'influenza per ses interess da surpigliar responsabladad.